Γουίλι Κέρκλαντ

Ο Γουίλι Κέρκλαντ ή Γουίλμπουρ Κέρκλαντ (Wilbur Kirkland) είναι Αμερικανός πρώην καλαθοσφαιριστής, γεννημένος το 1947, στη Νότια Καρολίνα των ΗΠΑ. Με ύψος 2,01 αγωνιζόταν στη θέση του σμολ φόργουορντ και του πάουερ φόργουορντ ενώ είχε τη δυνατότητα να αγωνιστεί και ως σέντερ. 

Αγωνίστηκε στο Κολλέγιο Τσέινι της Πενσυλβάνια και στη συνέχεια συμμετείχε σε δυο αγώνες με την ομάδα του Πίτσμπουργκ στο ABA. Ακολούθησε η στρατιωτική του θητεία και κατόπιν επέλεξε να αγωνιστεί σε Ευρωπαϊκούς συλλόγους για τα επόμενα οκτώ έτη. 

Υπήρξε ο πρώτος ξένος αθλητής που πρωταγωνίστησε για λογαριασμό ελληνικής ομάδας σε ευρωπαϊκή διοργάνωση αγωνιζόμενος με τον Παναθηναϊκό. Μαζί με τον Κιθ Γούλφοκ υπήρξαν οι κορυφαίοι Αμερικάνοι παίκτες του Παναθηναϊκού στις ευρωπαϊκές διοργανώσεις μέχρι το 1994 που υπήρξε αφετηρία της Ευρωπαϊκής καταξίωσης του Παναθηναϊκού και οι πιο αποδοτικοί βάση στατιστικών έως την έλευση του Έντγκαρ Τζόουνς το 1988 που σημείωσε επιδόσεις που παραμένουν έως σήμερα ακατάρριπτες.  

Αγωνίστηκε στον ΠΑΟ την περίοδο 1971-1972 για το Κύπελλο Πρωταθλητριών καθώς δεν επιτρεπόταν η συμμετοχή ξένου αθλητή στο ελληνικό πρωτάθλημα. Ο Φαίδωνας Ματθαίου εξήρε την ικανότητά του να προσαρμοστεί και να αποδώσει τάχιστα θεωρώντας τον πρότυπο για την αναζήτηση ξένου αθλητή για τις ευρωπαϊκές υποχρεώσεις,Αθλητική Ηχώ 23/06/1972, σελίδα 3 ενώ από τον τύπο της εποχής χαρακτηρίστηκε εξαιρετικός.Αθλητική Ηχώ 29/02/1972, σελίδα 4 

Αγωνιζόμενος στη θέση του σέντερ ενίσχυσε τον Παναθηναϊκό στον κρίσιμο τομέα των ριμπάουντΑθλητική Ηχώ 30/11/1974, σελίδα 2 Ο Παναθηναϊκός προκρίθηκε στην τετράδα του Κυπέλλου Πρωταθλητριών αποκλείοντας την ισχυρή Σλάβια Πράγας σημειώνοντας τη μεγαλύτερη ευρωπαϊκή επιτυχία του συλλόγου έως τότε.Αθλητική Ηχώ 19/02/1972, σελίδα 4Αθλητική Ηχώ 19/02/1972, σελίδα 5 
Με τη βοήθεια του ο Παναθηναϊκός κέρδισε σχεδόν όλες τις κορυφαίες ομάδες της εποχής (Βαρέζε, Σλάβια, Γιουκοπλάστικα, Μακάμπι) και η ομάδα που συμμετείχε στον ημιτελικό του Πρωταθλητριών του 1972 υπήρξε η πιο επιτυχημένη εκτός συνόρων έως το 1994 όταν και ο Παναθηναϊκός με το Νίκο Γκάλη κατέκτησε την τρίτη θέση στην Ευρωλίγκα. Δεν κατάφερε να αποκλείσει την Ίνις Βαρέζε και να προκριθεί στον τελικό χάνοντας την πρόκριση στη διαφορά πόντων με τον Κέρκλαντ να αγωνίζεται καλύπτοντας και τη μεγάλη απώλεια του τραυματία Γιώργου Κολοκυθά.Αθλητική Ηχώ 11/03/1972, σελίδα 4 

Αγωνίστηκε στην Ιταλία για τη Σίμενταλ ΜιλάνοΑθλητική Ηχώ 20/07/1972, σελίδα 5 τη Σάκλα ΆστιΑθλητική Ηχώ 31/01/1973, σελίδα 2Sacla.it με την οποία συμμετείχε στον τελικό του Κυπέλλου Ιταλίας και στον ημιτελικό του Κυπέλλου Κυπελλούχων και στη συνέχεια αποκτήθηκε από την ΑουσόνιαΑθλητική Ηχώ 14/11/1975, σελίδα 5

 Παραπομπές 

Κατηγορία:Αμερικανοί καλαθοσφαιριστές
Κατηγορία:Καλαθοσφαιριστές Παναθηναϊκού
Κατηγορία:Καλαθοσφαιριστές Ολίμπια Μιλάνου
Κατηγορία:Καλαθοσφαιριστές ιταλικών συλλόγων